ABŞ və Avropa Birliyi İran problemini necə həll etməlidir
ABŞ-ın yüksək səviyyəli keçmiş rəsmiləri öz fikirlərini bildirir
Artıq illərdir ABŞ vəAvropa İttifaqı İranın uran zənginləşdirilməsi proqramının nüvə silahı istehsal etmək məqsədi daşıdığını bildirir. Lakin İran proqramın dinc məqsədlərə xidmət etdiyini deyərək bununla razılaşmır. İsrailin kəşfiyyat idarəsinin başçısının bu yaxınlarda verdiyi qiymətləndirməyə əsasən, İran 2015-ci ilə qədər nüvə silahı istehsal edə bilmək qabiliyyətinə malik olmayacaq. Milli Təhlükəsizlik məsələləri üzrə keçmiş müşavir, Hərbi Hava qüvvələrinin generalı Brent Skoukroft İranın hələ təhlükə yaratmadığı fikri ilə razılaşır. İranı nüvə proqrmından əl çəkməyə məcbur etmək üçün BMT Təhlükəsizlik Şurası dörd dəfə İrana qarşı sanksiyalar paketi tətbiq edib. Bununla yanaşı, Birləşmiş Ştatlar da daxil olmaqla, bir sıra ölkələr öz tərəfindən ölçülər götürüb. Bu yaxınlarda Əbu Dabidə səfərdə olan ABŞ Dövlət katibi Hillari Klinton sansksiyaların effektiv olduğunu deyib. General Skoukroft deyir ki, beynəlxalq ictimaiyyət İrana daha çox təzyiq göstərməlidir. Təqaüddə olan dəniz donanması generalı Antoni Zinni Yaxın Şərq üzrə ekspertdir. O deyir ki, İran beynəlxalq ictimaiyyət tərəfindən daha artıq təzyiqlə qarşılaşmalıdır. O həm də inanır ki, qərb ölkənin daxilində dissidentlərə kömək etməlidir. General Zini İrana hücum etməyə çağıran bəzi ekspertlərə işarə edir. O belə bir addımın əleyhinədir, Brent Skoukroft da. Obama administrasiyası İran probleminin diplomatik yolla həllinə üstünlük verir. Eyni zamanda, ABŞ rəsmiləri bütün variantların masa üzərində olduğunu deyirlər. Diplomatik dildə də hərbi gücdən istidafə istisna edilmir.